OpenLLM-France/wikimedia huggingface dataset:
# Bugatti

Bugatti és una marca francesa d'automòbils de gran luxe i de competició fundada pel llombard Ettore Arco Isidoro Bugatti (1881-1947) a Molse (Alsàcia) l'any 1909.
Amb el lema de Res pot ésser massa maco, res pot ésser massa car, la família Bugatti, Ettore, el seu germà Rembrandt i el seu fill Jean van dissenyar i construir durant 30 anys una sèrie de fantàstics vehicles que van destacar tant pel seu rendiment com per la seva estètica.
Després de la Segona Guerra Mundial la marca, com moltes altres del sector, va patir greus dificultats econòmiques i no va poder recuperar el renom aconseguit als anys 1920 i 1930. Nogensmenys, el seu prestigi es va mantenir i l'interès creixia per rellançar-la com a competidora de Maserati o Alfa Romeo als anys 1950 i 1960. Ja als anys 80 Bugatti va ser gestionada per l'empresa Bugatti Automobili SpA que va adquirir també Lotus, fins que va ser comprada l'any 1998 pel Grup Volkswagen, i es va constituir en empresa de capital francés l'any 2000 amb la denominació de Bugatti Automobiles SAS amb seu a Molse.

## A la F1

Va debutar a la cinquena cursa de la temporada 1956 (la setena temporada de la història) del campionat del món de la Fórmula 1, disputant l'1 de juliol del 1956 el GP de França al Circuit de Reims-Gueux.
Bugatti va participar com a constructor en una única cursa puntuable pel campionat de la F1, no tornant a prendre-hi part.

### Resultats a la Fórmula 1

| Any | Equip | Pilot | 1 | 2 | 3 | 4 | 5 | 6 | 7 | 8 | Posició | Punts |
| 1956 | Bugatti | Maurice Trintignant | ARG | MON | 500 | BEL | FRA Ret | GBR | ALE | ITA | - | 0 |

### Resum

| Curses: | Victòries: | Pòdiums: | Poles: | Voltes ràpides: | Punts: |
| 1 | 0 | 0 | 0 | 0 | 0 |

## Enllaços externs

* Pàgina oficial de Bugatti Arxivat 2007-01-27 a Wayback Machine.
* Bugatti Automobiles S.A.S.
# Camí de Sant Martí

El Camí de Sant Martí és una pista rural que discorre pel terme municipal de Conca de Dalt (a l'antic terme d'Aramunt), al Pallars Jussà.
Arrenca de les Eres d'Aramunt, del mateix lloc d'on arrenca el Camí de Tremp, i travessa cap a llevant tot el nucli de població. Arriba davant de Casa Toà, i gira en aquell indret cap al nord-est, alhora que comença a guanyar alçada amb algunes revolts. Passa entre les partides dels Mians (llevant) i de Solanes, i gira cap al nord-oest, per adreçar-se cap a Casa Valentí. Travessa el Camí de Toís i Travet, i torna a girar cap al nord, passant pel costat de llevant de Santadria. Passa pel costat de ponent de les Comes, on travessa el barranc dels Clops, i va a buscar el costat de ponent de Casa Montserrat, on enllaça amb el Camí d'Aramunt

## Enllaços externs

* Institut Cartogràfic de Catalunya
# La Magdalena (Òlt)

La Magdalena (en francès Lamagdelaine) és un municipi francès situat al departament de l'Òlt i a la regió d'Occitània.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 215 | 275 | 443 | 626 | 731 | 740 | 762 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Jean-Claude Luzorgues | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 19 octubre 2010].
# Smilodon populator

Smilodon populator ('Smilodon que porta devastació') fou una espècie de gat de dent de sabre maquerodontins. S. populator aparegué a Sud-amèrica fa un milió d'anys i s'extingí fa uns 10.000 anys. Era molt més gros que els seus cosins Smilodon fatalis i Smilodon gracilis, amb un gran pit i unes potes davanteres massives. Aquest gran felí mesurava 120 centímetres a l'espatlla, més alt que el felí actual més gran, el tigre.
S. populator caçava probablement en grups. A causa dels grans músculs a les seves potes i sa postura robusta, no podia córrer prou per caçar preses, de manera que viatjarien en grup per tal de parar emboscades a animals que vivien a l'herba. Després retindria l'animal amb les seves poderoses potes i el degollaria fatalment amb les seves dents de sabre que arribaven a mesurar fins a 18 cm. Aquests ullals eren bastant fràgils i no podien ser utilitzats si la presa no estava immobilitzada. S'ha trobat fòssils de S. populator molt pròxims entre ells, amb un animal herbívor a prop d'ells, la qual cosa dona més proves de la teoria social dels smilodonts.
# Neotragus

Neotragus és un gènere de mamífers artiodàctils de la subfamília dels antilopins, que inclou tres espècies d'antílops africans de mida petita.

## Taxonomia

* Neotragus batesi de Winton, 1903
* Neotragus pygmaeus (Linnaeus, 1758)
Espècies vivents d'artiodàctils (sense comptar els cetacis) :
Regne: Animalia  · Embrancament: Chordata  · Classe: Mammalia  · Infraclasse: Eutheria  · Superordre: Laurasiatheria :
Subordre Ruminantia :
Família Cervidae :
Família Bovidae :
Família Bovidae (subfamília Caprinae) :
Família Bovidae (subfamília Bovinae) :
Família Bovidae (subfamília Antilopinae) :
Subordre Suina :
Subordre Tylopoda :
Clade Whippomorpha :
# Vernetta M Nay Moberly

Vernetta M Nay Moberly és una activista mediambiental estatunidenca que amb el temps ha recopilat molta informació dels ancians de la comunitat Iñupiat (grup de nadius d'Alaska, el territori tradicional del qual s'estén aproximadament al nord-est des de Norton Sound al mar de Bering fins a la part més septentrional de la frontera Canadà-Estats Units) i ha transmès els seus coneixements a la pròxima generació per intentar lluitar contra el canvi climàtic.
Els iñupiat s’han preocupat pel canvi climàtic que amenaça el seu estil de vida tradicional. La tendència a l'escalfament de l'Àrtic afecta el seu estil de vida de moltes maneres, per exemple: l'aprimament del gel marí fa que sigui més difícil caçar balenes, foques, morses i altres aliments tradicionals, ja que canvia els patrons de migració dels mamífers marins que depenen en els fluxos de gel i l'aprimament del gel marí pot provocar la caiguda de persones a través del gel; els hiverns més càlids fan que els viatges siguin més perillosos i menys previsibles a mesura que es formen més tempestes; el gel marí de formació posterior contribueix a augmentar les inundacions i l'erosió al llarg de la costa, ja que hi ha un augment de les tempestes de tardor, que posa en perill directament molts pobles costaners.
Vernetta M Nay Moberly va ser nomenada per la British Broadcasting Corporation (BBC) com una de les 100 Dones de l'any, una llista de 100 dones inspiradores i influents de tot el món, de l'any 2020

## Referències

* ↑ «ALASKA NATIVE TRIBES -- tribal territories map and Info links».
* ↑ «IC_Lateral2».
* ↑ «Alaska Natives».
* ↑ «Quiénes son las 100 Mujeres elegidas por la BBC para 2020» (en castellà). BBC Mundo, 26-11-2020. [Consulta: 3 desembre 2020].
* ↑ «Alaska's Changing Environment» (en anglès-us). [Consulta: 22 octubre 2019].
* ↑ «Record Low Bering Sea Ice Causes 'Natural Disaster' for Alaskan Communities» (en anglès), 07-05-2018. [Consulta: 22 octubre 2019].
* ↑ «BBC 100 Women 2020: Who is on the list this year?» (en anglès). BBC News, 23-11-2020 [Consulta: 1r desembre 2020].
# L'Èrm (Òlt)

L'Èrm (en francès Lherm) és un municipi francès situat al departament de l'Òlt i a la regió d'Occitània.
El municipi té l'Èrm com a capital administrativa, i també compta amb els agregats de la Pujada, la Buta, Estanelhs, Mas Neva, Bosan i Molinau.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 305 | 301 | 239 | 228 | 232 | 222 | 224 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001-2008 | André Bousquet | |
| 2008- | Jean Albert Reix | |

## Referències

* ↑ «Toponímia occitana», 2009. Arxivat de l'original el 2012-03-11. [Consulta: 20 octubre 2010].
# Bugunja

Bugunja - Бугунжа (rus) és un possiólok del krai de Krasnodar, a Rússia. Es troba a la vora del riu Bugunj, afluent del Khodz, a 38 km al sud-est de Mostovskoi i a 170 km al sud-est de Krasnodar, la capital.
Pertany al municipi de Bàgovskaia.
# Camí de Sellamana

El Camí de Sellamana és un camí que discorre pel terme de Castell de Mur, en terres del Meüll, de l'antic terme de Mur, al Pallars Jussà.
Arrenca del vessant nord-est de les Mosques, a prop de la Mare de Déu de la Collada, on es troben el Camí de Sellamana, el de Miravet i el de la Serra d'Estorm. En surt cap al nord-oest, pel costat de ponent de la Roca de la Quadra i el de llevant del Vedat de la Grisa, a l'esquerra de la llau de Farmicó. Quan arriba a la Cornassa, fa la volta a la capçalera de la llau de Farmicó, i passa pels peus del contrafort sud-oriental de la Serra del Meüll, passa per damunt del Tros de Sellamana i al cap d'una mica arriba a la casa de Sellamana.
Aquest camí té una variant, que enllaça Sellamana amb Casa Farmicó: el Camí de Sellamana és aquest camí d'enllaç, vist des de Farmicó; a l'inrevés, s'anomena Camí de Farmicó.

## Etimologia

Pren el nom de la casa on mena.

## Enllaços externs

* Institut Cartogràfic de Catalunya
# Mamut de les estepes

El mamut de les estepes (Mammuthus trogontherii) fou una espècie de mamut que s'estengué a gran part del nord d'Euràsia i Nord-amèrica a finals del Plistocè (entre fa 600.000 i 250.000 anys). Probablement evolucionà a partir de poblacions siberianes de mamut meridional. Per tant, representa un primer estadi en l'evolució dels mamuts de l'estepa i de la tundra i és un avantpassat del mamut llanut.
Mesurava fins a 4,7 metres d'alçada a l'espatlla, cosa que el convertia en un dels proboscidis més grans que hagin viscut mai, juntament amb M. sungari i Deinotherium. Els seus ullals en forma d'espiral podien mesurar fins a 5,2 metres en mascles vells. Els mamuts de les estepes foren substituïts pels seus descendents, els mamuts llanuts, fa uns 150.000 anys. Els ullals de les femelles, en canvi, eren més prims i poc corbats.
L'exemple més complet conegut és d'una femella descoberta el 1996 a Kikinda (Sèrbia).
# Bannay (Mosel·la)

Bannay (lorenès Bénaïe) és un municipi francès situat al departament del Mosel·la i a la regió del Gran Est. L'any 2007 tenia 78 habitants.

## Demografia
### Població

El 2007 la població de fet de Bannay era de 78 persones. Hi havia 28 famílies, de les quals 4 eren unipersonals (4 dones vivint soles i 4 dones vivint soles), 12 parelles sense fills i 12 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 33 habitatges, 28 eren l'habitatge principal de la família, 1 era una segona residència i 4 estaven desocupats. Tots els 33 habitatges eren cases. Dels 28 habitatges principals, 21 estaven ocupats pels seus propietaris, 4 estaven llogats i ocupats pels llogaters i 3 estaven cedits a títol gratuït; 1 tenia dues cambres, 1 en tenia tres, 1 en tenia quatre i 25 en tenien cinc o més. 21 habitatges disposaven pel capbaix d'una plaça de pàrquing. A 16 habitatges hi havia un automòbil i a 9 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Bannay el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 4 | 75 a 79 | 0 |
| 0 | 70 a 74 | 0 |
| 4 | 65 a 69 | 4 |
| 4 | 60 a 64 | 4 |
| 0 | 55 a 59 | 4 |
| 4 | 50 a 54 | 0 |
| 0 | 45 a 49 | 4 |
| 4 | 40 a 44 | 4 |
| 4 | 35 a 39 | 4 |
| 8 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 16 | 15 a 19 | 8 |
| 4 | 10 a 14 | 0 |
| 4 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 54 persones, 42 eren actives i 12 eren inactives. De les 42 persones actives 38 estaven ocupades (23 homes i 15 dones) i 4 estaven aturades (1 home i 3 dones). De les 12 persones inactives 1 estava jubilada, 4 estaven estudiant i 7 estaven classificades com a «altres inactius».

### Activitats econòmiques

Dels 2 establiments que hi havia el 2007, 1 era d'una empresa de construcció i 1 d'una empresa immobiliària.
L'únic servei als particulars que hi havia el 2009 era una empresa de construcció.
L'any 2000 a Bannay hi havia 7 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Nombre d'équipements des services aux particuliers
* Résumé statistique Fitxa resum de dades estadístiques de Bannay a l'INSEE.
* Évolution et structure de la population Fitxa amb el detall de dades de Bannay a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Enterococcàcies

Els Enterococcaceae són una família de bacteris Gram-positius de l'ordre de les Lactobacillales. Gèneres representatius inclouen: Atopobacter, Enterococcus, Melissococcus, Tetragenococcus i Vagococcus.
# Peix d'aigua salada

Els peixos d'aigua salada, també anomenats peixos marins, són peixos que viuen a l'aigua del mar i de l'oceà. Poden nedar i viure sols o en un gran grup anomenat banc.
Els peixos d'aigua salada es mantenen molt sovint en aquaris per entreteniment. També se'n capturen molts per consumir-los o cultivar-los en aqüicultura; no obstant això, moltes espècies de peixos han estat sobreexplotades i estan amenaçades per la contaminació marina o els canvis ecològics causats pel canvi climàtic.
Els peixos que viuen al mar o a l'oceà poden ser carnívors, herbívors o omnívors. Els herbívors mengen coses com les algues i les herbes marines florides; moltes dietes d'herbívors consisteixen principalment en algues, i la majoria dels peixos d'aigua salada mengen tant macroalgues com microalgues. Molts peixos mengen algues vermelles, verdes, marrons i blaves, però alguns peixos prefereixen certs tipus. La majoria dels peixos d'aigua salada que són carnívors no mengen algues en cap cas; les seves dietes consisteixen en gambes, plàncton o petits crustacis.
Classificació dels peixos d'aigua salada per hàbitats:
* els peixos de costa (també peixos de platja) habiten el mar entre la línia de la costa i la vora de la plataforma continental
* els peixos abisals viuen per sota de la zona fòtica de l'oceà, és a dir, on no penetra prou llum perquè es produeixi la fotosíntesi
* els peixos pelàgics viuen en la zona pelàgica, a prop de la superfície del mar o d'un llac
* els peixos demersals viuen al fons del mar o d'un llac o prop d'ell
* els peixos d'esculls de corall s'associen a un escull de corall

## Referències

* ↑ Chesley, Paul «Ocean Habitats and Information». National Geographic, 05-01-2017.
* ↑ Bale, Rachael «Breeding Aquarium Fish Can Help Save Reefs». National Geographic, 03-05-2016.
* ↑ Actman, Jani. «See How Fish Get From Coral Reefs to Your Aquarium Tank», 29-03-2018. Arxivat de l'original el 26 d’agost 2013.
* 1 2 Hauter, Stan «What Saltwater Fish Eat in the Wild». The Spruce Pets.
# Salts als Jocs Olímpics d'estiu de 1964

Als Jocs Olímpics d'Estiu de 1964 celebrats a la ciutat de Tòquio (Japó) es disputaren quatre proves de salts, dues en categoria masculina i dues en categoria femenina. La competició es desenvolupà entre els dies 11 i 18 d'octubre de 1964 al Yoyogi National Gymnasium.

## Comitès participants

Hi participaren un total de 80 saltadors, entre ells 46 homes i 34 dones, de 20 comitès nacionals diferents:
| Alemanya (9) Austràlia (2) Àustria (4) Canadà (3) Colòmbia (1) Corea del Sud (3) Dinamarca (2) | Estats Units (12) Finlàndia (1) Hongria (2) Índia (2) Iran (2) Itàlia (3)  Japó (9) | Mexico (3) Puerto Rico (1) Regne Unit (6) República Àrab Unida (1) Rhodèsia del Nord (3) Unió Soviètica (12) Suècia (12) |

## Resum de medalles
### Categoria masculina

| Prova | Or | Argent | Bronze |
| Trampolí de 3 m. Detalls | Kenneth Sitzberger | Francis Gorman | Lawrence Andreasen |
| Plataforma de 10 m. Detalls | Bob Webster | Klaus Dibiasi | Thomas Gompf |

### Categoria femenina

| Prova | Or | Argent | Bronze |
| Trampolí de 3 m. Detalls | Ingrid Krämer | Jeanne Collier | Mary Willard |
| Plataforma de 10 m. Detalls | Lesley Bush | Ingrid Krämer | Galina Alekseeva |

## Medaller

| Posició | País | | | | Total |
| 1 | Estats Units | 3 | 2 | 3 | 8 |
| 2 | Alemanya | 1 | 1 | 0 | 2 |
| 3 | Itàlia | 0 | 1 | 0 | 1 |
| 4 | Unió Soviètica | 0 | 0 | 1 | 1 |

## Referències

* 1 2 «Olympedia – Diving at the 1964 Summer Olympics». [Consulta: 17 desembre 2024].
# Sent Pèire de la Fuèlha

Sent Pèire de la Fuèlha (en francès Saint-Pierre-Lafeuille) és un municipi francès situat al departament de l'Òlt i a la regió d'Occitània.
El municipi té Sent Pèire de la Fuèlha com a capital administrativa, i també compta amb els agregats de Bèlafont, Mastac, los Tardius, los Pogencs i lo Mas de la Comba.

## Demografia

Evolució demogràfica :
| 1962 | 1968 | 1975 | 1982 | 1990 | 1999 | 2006 |
| 75 | 94 | 123 | 182 | 217 | 292 | 331 |
| Des de 1962: població sense dobles comptes |||||||

## Administració

Llista d'alcaldes :
| Període | Identitat | Partit |
| 2001- | Joël Gilbert | |

## Referències

* ↑ Toponímia occitana Arxivat 2012-03-11 a Wayback Machine. també veu correcte Sent Pèire, forma adoptada a la viquipèdia occitana
# Bulb galàctic

En astronomia, es diu bulb galàctic o protuberància galàctica el grup central d'estrelles que es troba en la majoria de les galàxies espirals. La seva distribució espacial és més o menys el·lipsoïdal, en contraposició a la distribució plana del disc.
Els bulbs estan composts normalment per estrelles tipus població II, petites, vermelles i velles. Això és així perquè totes les estrelles van néixer juntes amb la galàxia, fa diversos milers de milions d'anys. Només les estrelles petites i vermelloses poden viure tant de temps (vegeu evolució estel·lar). Aquesta component de la galàxia té molt poca quantitat de gas i pols en contraposició al disc galàctic. Això explica la relativament baixa quantitat d'estrelles joves i blaves que hi ha en el bulb, ja que aquestes es formen a partir d'aquest gas.
Es creu que la majoria dels bulbs galàctics alberguen un forat negre supermassiu en el centre. Aquests forats negres mai no han estat observats directament, però n'hi ha moltes proves indirectes.
Alguns bulbs galàctics tenen estrelles blaves població I, estrelles joves, o una barreja de les dues poblacions. Encara sense arribar a comprendre del tot aquest fenomen, se suposa freqüentment que és una evidència de la interacció amb una altra galàxia (com una fusió galàctica), que insufla gas renovat al centre i fomenta la formació de noves estrelles.

## Vegeu també

* Galàxia.
* Galàxia de disc.
# Camí de Toís i Travet

El Camí de Toís i Travet és una pista rural que discorre pel terme municipal de Conca de Dalt (als antics termes de Claverol i d'Aramunt), al Pallars Jussà. Arrenca de l'extrem nord-est d'Aramunt, al costat de Casa Valentí, on es creua amb el Camí de Sant Martí, des d'on surt cap al nord-est. Passa pel costat de ponent de la partida de los Àrbols, a llevant de les Comes, i arriba a Toís, que queda a llevant del camí. Després continua cap al nord i passa pel sud-est de Barrelles. Fa tota la volta pel nord al Tossal de Sant Pere, i emprèn cap a llevant. Tot aquest primer tram és també el camí senyalitzat que mena a Aramunt Vell des de les Eres. Quan aquest darrer camí se'n separa marxant costa avall cap al sud-oest, el Camí de Toís i Travet continua cap al sud-est, mena a Hortells i, deixant a llevant la Borda de Cotura mena cap al sud fins a la partida de Travet. Aquest segon tram del camí està també senyalitzat, ja que és el que duu als búnquers i trinxeres de la Guerra Civil de Vilanoveta.

## Enllaços externs

* Institut Cartogràfic de Catalunya
# Megalonyx

Megalonyx és un representant conegut dels peresosos terrestres, un grup de mamífers extints que visqueren durant el Pliocè i Plistocè.

## Descripció

Megalonyx era menys enorme que parents seus com l'eremoteri o el megateri, però continuava sent un animal gran. Mesurava 2,5–3 metres de llarg i 1,70 metres d'alçada i pesava una tona. La seva mida més petita el feia més vulnerable a depredadors com els fèlids de dents de sabre, dels quals es defensava amb les seves urpes potents. El cap d'aquesta espècie era curt i ample, amb un musell rom. Se n'han trobat fòssils des d'Alaska fins a Colòmbia i aquest peresós probablement vivia a les regions de bosc dens. Una espècie del gènere (M. jeffersoni) fou anomenada en honor de Thomas Jefferson, president dels Estats Units al segle xix.

## Taxonomia

* Megalonyx matthisi Hirschfeld i Webb 1963
* Megalonyx wheatleyi Cope 1871
* Megalonyx leptostomus Cope 1893
* Megalonyx jeffersonii Wistar 1822
# Musaranya de muntanya de Van Sung

La musaranya de muntanya de Van Sung (Chodsigoa caovansunga) és una musaranya de la subfamília dels soricins que viu al Vietnam. Fou anomenada en record del difunt Doctor Cao Van Sung, un especialista en petits mamífers de l'Institute for Ecology and Biological Resources de Hanoi. La localitat tipus es troba a una altitud de 1.500 m (22° 45′ 27″ N 104° 49′ 49″ E) a la muntanya Tay Con Linh II del poble de Cao Bo, al districte de Vi Xuyen de la província de Ha Giang.
C. caovansunga és una espècie petita. Té una cua relativament curta sense un "pinzell" de pèls llargs a l'extrem. Els peus són d'un color marronós.
Fins ara només s'ha observat C. caovansunga a Tay Con Linh II, a altituds d'entre 1.300 i 2.000 m, però és probable que també existeixi als boscos muntanyosos del nord del Vietnam i el sud de la Xina.
# Bultei

Bultei (en sard, Burtei) és un municipi italià, dins de la Província de Sàsser. L'any 2007 tenia 1.206 habitants. Es troba a la regió de Goceano. Limita amb els municipis d'Anela, Benetutti, Bono, Nughedu San Nicolò i Pattada.

## Administració

Llista d'alcaldes :
| Període | Identitat | Partit |
| 2006- | Andrea Fenu | Llista cívica |
# Bundi (ciutat)

Bundi (hindi बूंदी) és una ciutat i municipalitat del Rajasthan, capital del districte de Bundi, amb una població al cens del 2001 de 88.313 habitants (1901: 19.313; 1881: 20.744). El seu nom derivaria d'un cap mina anomenat Bunda, a un net del qual li va arrabassar Rao Dewa vers 1342.

## Història

Vegeu Bundi

## Llocs interessants

* Fort Taragarh (Fort de l'Estel)
* Palau de Bundi
* Baori de Bundi, de 46 metres de profunditatm datat el 1699
* Nawal Sagar, llac artificial al centre de Bundi amb temples a les illes del llac
* Nagar Sagar, fonts bessones
* Dabhai Kund, el més gran dels kunds (estanys) de Bundi
* Sukh Mahal
* Llac Jait Sagar
* Phool Sagar
* Kshar Bagh
* Chaurasi Khambon ki Chhatri (Cenotafi dels 80 pilars)
* Els pous (uns cinquanta)

## Llocs propers

* Kedareshwar Dham (Bag Ganga)
* Keshoraipatan
* Ramgarh
* Bijolia
* Menal
* Talwas
* Rameshwaram
* Dugari
* Indragarh
* Namana
* Bardha Dam

## Enllaços externs

* Website del districte Arxivat 2010-07-15 a Wayback Machine.
* Genealogia de la dinastia local